Admite acordul de recunoaştere a vinovăţiei din data de 15.02.2021, întocmit în dosarul penal nr.2245/P/2016 al Parchetului de pe lângă Judecătoria Constanța. 

În baza art.482 C.p.p., condamnă pe inculpata L.G., la 90 de zile-amendă cu un cuantum de 10 lei pentru fiecare zi-amendă, în cuantum total de 900 lei, pentru săvârşirea infracţiunii de exercitarea fără drept a unei profesii sau activități, prevăzută de art. 348 Cod penal, rap. la art. 26 al. 1 din Legea nr. 51/1995, republicată. În baza art.482 C.p.p., condamnă pe inculpata L.G., la 135 de zile-amendă cu un cuantum de 10 lei pentru fiecare zi-amendă, în cuantum total de 1.350 lei, pentru săvârşirea infracţiunii de folosirea fără drept a denumirilor ”Barou”, ”Uniunea Națională a Barourilor din România", a denumirilor specifice formelor de exercitare a profesiei de avocat, precum şi folosirea însemnelor specifice profesiei şi purtarea robei de avocat, prevăzută de art. 60 al. 6 din Legea nr. 51/1995, privind organizarea și exercitarea profesiei de avocat, cu aplic. art. 35 al. 1 Cod penal. În baza art. 39 alin. 1 lit. c C.pen aplică inculpatei pedeapsa cea mai grea a amenzii de 1350 lei la care se va adăuga un spor de 1/3 din pedeapsa amenzii de 900 lei, inculpata urmând să execute pedeapsa rezultantă de 1.650 lei. Se atrage atenţia inculpatei asupra dispoziţiilor art.63 alin.1 Cod penal, respectiv asupra faptului că sustragerea cu rea-credinţă de la executarea pedepsei amenzii, conduce la înlocuirea numărului de zile-amendă neexecutate cu un număr corespunzător de zile închisoare. În temeiul art. 404 alin. 4 C.proc pen rap. la art. 112 alin. 1 lit. b C.pen , dispune confiscarea specială a robei de avocat de culoare neagră, ştampilă rotundă avocat G.L., insignă avocat cu inscripţia Uniunea Naţională a Barourilor din România, ce au fost depuse la camera de corpuri delicte din cadrul I.G.P.R. — D.C.J.S.E.O., conform dovezii seria CT, nr. 280110 din 08.07.2016. În temeiul art. 404 alin. 4 C.proc pen rap. la art. 25 alin. 2 C.proc. pen., dispune desfiinţarea următoarelor înscrisuri: carnetului de identitate pentru avocat L.G.cu seria 021458X1, carnetelor cu împuterniciri avocaţiale cu antet Uniunea Naţională a Barourilor din România de la seria B20 nr. 002771 la seria B20 nr. 002797 utilizate exemplarele de la 002771 la nr. 0027783, carnet contracte de asistenţă judiciară cu antet, Uniunea Naţională a Barourilor din România/Baroul Bucureşti, de la seria B20 nr. 00771 la seria B20, nr. 002794, utilizate exemplarele de la nr. 002771 la 002784, ce au fost depuse la camera de corpuri delicte din cadrul I.G.P.R. — D.C.J.S.E.O., conform dovezii seria CT, nr. 280110 din 08.07.2016. În baza art. 272 cod procedură penală, dispune avansarea onorariului pentru apărătorul desemnat din oficiu – avocat T.L.S., în cuantum de 554 lei, conform delegaţiei seria AV nr. 3592/20.07.2021, se va avansa din fondurile Ministerului Justiţiei către Baroul Constanţa. În baza art. 274 alin. 1 cod procedură penală, obligă inculpata la plata cheltuielilor judiciare avansate de către stat, în cuantum total de 700 lei, din care 400 lei reprezintă cheltuieli judiciare în faţa instanţei de judecată. Cu apel în termen de 10 zile de la comunicarea hotărârii. Pronunţată după redactare prin punerea hotărârii la dispoziţia părţilor şi a procurorului prin mijlocirea grefei instanţe, conform art. 405 alin. 1 cod procedură penală, azi, 22.10.2021.

Document: Hotarâre  981/2021  22.10.2021